ফান্ডামেন্টাল ট্রেডার, কিন্তু মার্কেটে এখন ডলার সেল করতে চান এমন লোক হয়ত হারিকেন দিয়ে খুজতে হবে। আমি নিজে একজন সলিড ফান্ডামেন্টাল ট্রেডার, শুধুমাত্র Stop Loss বা Take Profit দেবার সময় কোন মেজর সাইকোলজিক্যাল লেভেলের খোঁজ করি। মার্কেটের টেকনিক্যাল ভিউ অন্যকিছুর পরামর্শ দিতে পারে কিন্তু আমি মনে করি ডলারের মূল্য হ্রাসের খুব কম কারণই আছে যা মার্কেটে অদুর ভবিষ্যতে আধিপত্য বিস্তার করবে। ফেড যদি একবারে সরাসরি রেট হাইক করার বিষয়ে বিপরিত মতামত দেয়, বা প্রক্রিয়া বিলম্বের স্পষ্ট ইঙ্গিত দেয় তখনি ডলার হয়ত একটা ধাক্কা খাবে, যেটার সম্ভাবনা কম কারণ ফেডের রেট হাইকের শর্তগুলো ইউএস ইকোনমি ভালভাবেই পূরণ করে চলেছে । যতদিন রেট হাইক করার বাজনা বাজতে থাকবে ডলারের মূল্য ততদিন একটু একটু করে বাড়ার কথা। একটি বাড়তি সাইকোলজিক্যাল পরামর্শ, যদি দেখেন মার্কেটের এমন পরিবেশে ডলার কিছুটা দুর্বল হচ্ছে তাহলে ধরে নিবেন “A bunch of winners are just taking their profit off the market, and going to enjoy a vacation.” আর যদি ফেড যেভাবে হকিস মুডে আছে সেভাবে সময়মতন রেট হাইক করেই ফেলে তাহলে আমি বলব ডলার আর ইউরো সমান হওয়া শুধু সময়ের ব্যাপার। কারণ আমরা প্রায় সবাই জানি ইউরো এখন কারেন্সি ওয়ারের দুর্বলতম যোদ্ধা। অচিরেই আসছে ECB-র তথা সুপার মারিওর বৃহৎ QE প্রোগ্রাম। বলা যায় ইউরোর দুঃসময় চলবে আরও কয়েক মাস।